|  |  |
| --- | --- |
|  | PATVIRTINTAGargždų muzikos mokyklos direktoriaus 2024 m. rugpjūčio 29 d.įsakymu Nr. V-72 |

**GARGŽDŲ MUZIKOS MOKYKLOS KONCERTMEISTERIO PAREIGYBĖS**

**APRAŠYMAS**

**I SKYRIUS**

**PAREIGYBĖ**

1. Gargždų muzikos mokyklos (toliau – Mokyklos) koncertmeisterio pareigybė yra priskiriama specialistų grupei.
2. Pareigybės lygis – A2.
3. Pareigybės pavaldumas – koncertmeisteris pavaldus tiesiogiai Mokyklos direktoriui ir direktoriaus pavaduotojui.

**II SKYRIUS**

**SPECIALŪS REIKALAVIMAI KONCERTMEISTERIUI**

4. Koncertmeisteris turi atitikti šiuos specialius reikalavimus:

4.1. turėti aukštąjį universitetinį muzikinį arba jam prilygintą išsilavinimą ir pedagogo kvalifikaciją (nesant įgyto universitetinio muzikinio išsilavinimo ir pedagogo kvalifikacijos, būtina juos įgyti per 3 metus nuo darbo koncertmeisteriu pradžios);

4.2. kvalifikacinė kategorija turi atitikti LR švietimo, mokslo ir sporto ministro 2008 m. lapkričio 24 d. įsakymu Nr. ISAK-3216 patvirtintų „Mokytojų ir pagalbos mokiniui specialistų (išskyrus psichologus) atestacijos nuostatų“ kriterijus;

4.3. privalo būti įgijęs kompetencijas, numatytas LR švietimo, mokslo ir sporto ministro patvirtintame reikalavimų mokytojų ir pagalbos mokinių specialistų skaitmeninio raštingumo programoms apraše (gebėti dirbti Microsoft Office programų paketu, naudotis internetinėmis naršyklėmis bei elektroniniu paštu);

4.4. privalo gerai mokėti lietuvių kalbą; jos mokėjimo lygis turi atitikti teisės aktais nustatytų valstybinės kalbos mokėjimo kategorijų reikalavimus, kalbos kultūros reikalavimus;

4.5. būti išklausius ne mažesnės kaip 60 valandų apimties specialiosios pedagogikos ir specialiosios psichologijos kursus mokytojams;

4.6. gebėti groti pianinu, fortepijonu ir skaityti chorines, fortepijonines partitūras;

4.7. išmanyti darbo su solistais ir muzikiniu kolektyvu darbo specifiką, akompanavimo ypatumus bei kūrybiško pritaikymo scenoje galimybes.

4.8. gebėti organizuoti ir analizuoti ugdymo, mokymo(si) procesą, spręsti iškilusias problemas ir konfliktus, tirti pedagogines situacijas, skleisti gerąją pedagoginio darbo patirtį, dirbti komandoje; 5.9. gebėti kaupti, sisteminti, apibendrinti informaciją ir rengti išvadas;

4.9. gebėti užtikrinti mokinių saugumą, emociškai saugią mokymosi aplinką, reaguoti į smurtą ir patyčias;

4.10. būti nepriekaištingos reputacijos, kaip ji apibrėžta LR švietimo įstatyme, laikytis Pedagogų Etikos kodekso.

5. Koncertmeisteris savo veikloje vadovaujasi LR švietimo įstatymu, mokyklos nuostatais, darbo tvarkos taisyklėmis, ugdymo planais, mokytojo pareigybės aprašymu, mokyklos direktoriaus įsakymais ir kitais ugdymą reglamentuojančiais teisės aktais.

**III SKYRIUS**

**KONCERTMEISTERIO FUNKCIJOS**

6. Koncertmeisteris vykdo šias funkcijas:

6.1. planuoja savo ugdomąją ir kūrybinę veiklą;

6.2. pasiruošia pamokoms, repeticijoms ir užtikrina geros kokybės akompanavimą;

6.3. akompanuoja viešuose ir akademiniuose koncertuose, konkursuose, egzaminuose, mokyklos renginiuose;

6.4. suteikia pagalbą mokiniams, turintiems ugdymosi, mokymosi sunkumų ir specialiųjų ugdymosi poreikių;

6.5. bendrauja ir bendradarbiauja su dirbančiais pedagogais mokinių ugdymo klausimais;

6.6. analizuoja savo koncertinę veiklą, vertina ugdymo rezultatus ir su jais supažindina mokinius, jų tėvus, mokyklos administraciją;

6.7. tobulina savo kvalifikaciją, kaupia dalykines, pedagogines, psichologines žinias, plečia kultūrinį akiratį;

6.8. dalyvauja mokyklos administracijos inicijuotose veiklose, skirtose mokyklos veiklai planuoti, organizuoti;

6.9. teisės aktų nustatyta tvarka prieš pradėdamas dirbti ir vėliau periodiškai profilaktiškai pasitikrina sveikatą;

6.10. dalyvauja Mokytojų tarybos posėdžiuose;

6.11. mokslo metų pabaigoje įsivertina savo darbą pagal mokykloje priimtus susitarimus ir aptaria metodinėje grupėje bei su kuruojančiu pavaduotoju ugdymui;

6.12. vykdo kitas teisės aktuose nustatytas pareigas ir kitus direktoriaus, direktoriaus pavaduotojo ugdymui ir specializacijų (sekcijos) kuratorių teisėtus nurodymus.

7. Kitos koncertmeisterio pareigybės funkcijos, numatomos mokslo metams, suderinamos su koncertmeisteriu ir tvirtinamos atskiru muzikos mokyklos direktoriaus įsakymu.

**IV SKYRIUS**

**MOKINIŲ SAUGUMO UŽTIKRINIMAS**

8. Koncertmeisteris, įtaręs ar pastebėjęs žodines, fizines, socialines patyčias, smurtą:

8.1. nedelsdamas įsikiša ir nutraukia bet kokius tokį įtarimą keliančius veiksmus;

8.2. primena mokiniui, kuris tyčiojasi, smurtauja ar yra įtariamas tyčiojimusi, mokyklos mokinio elgesio taisykles.

9. Esant grėsmei mokinio sveikatai ar gyvybei, koncertmeisteris suteikia pirmąją pagalbą ir nedelsiant kreipiasi į pagalbą galinčius suteikti asmenis (tėvus, globėjus, rūpintojus ir/ar mokyklos darbuotojus, direktorių) ir/ar institucijas (pvz.: policiją, greitąją pagalbą ir kt.).

**V SKYRIUS**

**KONCERTMEISTERIO TEISĖS**

10. Koncertmeisteris turi teisę:

10.1. į tinkamas darbo sąlygas, atostogas ir kitas teisės aktais numatytas garantijas;

10.2. gauti įstatymų ir kitų teisės aktų nustatytą darbo užmokestį;

10.3. būti atestuotas ir įgyti kvalifikacinę kategoriją LR švietimo, mokslo ir sporto ministro nustatyta tvarka;

10.4. siūlyti, inicijuoti dalyvavimą įvairiose šventėse, renginiuose ar kitokiuose projektuose, susijusiuose su mokyklos veikla;

10.5. dirbti savitarpio pagarba grįstoje, psichologiškai, dvasiškai ir fiziškai saugioje aplinkoje, turėti higienos reikalavimus atitinkančią ir tinkamai aprūpintą darbo vietą;

10.6. gauti informaciją, būtiną savo pareigoms atlikti;

10.7. dalyvauti mokyklos savivaldos institucijų veikloje;

10.8. dalyvauti susirinkimuose ir reikšti savo nuomonę;

10.9. burtis į visuomenines ir profesines organizacijas;

10.10. naudotis įstatymų ir kitų teisės aktų nustatytomis teisėmis.

**VI SKYRIUS**

**KONCERTMEISTERIO ATSAKOMYBĖ**

11. Koncertmeisteris aktų nustatyta tvarka atsako už:

11.1. aukštą atlikimo meninį lygį;

11.2. Lietuvos Respublikos įstatymų, kitų teisės aktų, mokyklos nuostatų, darbo tvarkos taisyklių, mokytojo etikos normų laikymąsi;

11.3. tinkamą priskirtų funkcijų, direktoriaus ir direktoriaus pavaduotojų pavedimų atlikimą;

11.4. asmens duomenų apsaugą teisės aktų nustatyta tvarka.

12. Koncertmeisteris už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_